На основу члана 56. став 1. тачка 12. Статута Града Ниша ("Службени лист Града Ниша", бр. 88/2008, 143/2016 и 18/2019), члана 116. став 1. и 117. став 1., 4. и 5. Пословника Скупштине Града Ниша ("Службени лист Града Ниша", бр. 6/2017 – пречишћен текст)

Градско веће Града Ниша на седници одржаној 15.12.2021. године, подноси

**А М А Н Д М А Н**

на Предлог одлуке о измени и допуни Одлуке о јавним признањима Града Ниша

**I** У предлогу одлуке о измени и допуни Одлуке о јавним признањима Града Ниша, утврђеног Решењем Градског већа Града Ниша, број 1498-1/2021-03 од 10.12.2021. године, мења се члан 3. и гласи:

"Члан 3.

Ова одлука ступа на снагу наредног дана од дана објављивања у ''Службеном листу Града Ниша".''

**II** Овај амандман постаје саставни део Предлога одлуке о измени и допуни Одлуке о јавним признањима Града Ниша.

О б р а з л о ж е њ е

Градско веће Града Ниша, на седници одржаној 10.12.2021. године, утврдило је Предлог одлуке о измени и допуни Одлуке о јавним признањима Града Ниша.

Чланом 196. Устава Републике Србије („Службени гласник Републике Србије"“, број 98/2006) регулисано је између осталог да општи акти ступају на снагу најраније осмог дана од дана објављивања и могу да ступе на снагу раније само ако за то постоје нарочито оправдани разлози, утврђени приликом њиховог доношења.

Разлог за подношење амандмана је обезбеђивање услова за несметани рад Комисије за награде Града Ниша, имајући у виду динамику у вези доделе Награде ''11. јануар'', а која се односи на заказивање, одржавање седница Комисије за награде, као и објављивања конкурса.

На основу наведеног, Градско веће Града Ниша подноси амандман на Предлог одлуке о измени и допуни Одлуке о јавним признањима Града Ниша.

У складу са чланом 117. став 5. Пословника Скупштине Града Ниша, овај амандман постаје саставни део Предлога одлуке о измени и допуни Одлуке о јавним признањима Града Ниша.

Број: 1508-1/2021-03

У Нишу, 15.12.2021. године

**ГРАДСКО ВЕЋЕ ГРАДА НИША**

**ПРЕДСЕДНИЦА**

**Драгана Сотировски**